เพิ่ม FPS ให้เกมไหลลื่น ลด Ping ปรับแต่งคอม
เช่น iTunes หรือโปรแกรมโหลดบิทที่ทำงานอยู่เบื้องหลัง พวกนี้เปลืองความจำน่าดู   เช็ค system tray ว่ามีโปรแกรมไหนทำงานอยู่เบื้องหลังบ้าง กด Ctrl+⇧ Shift+Esc เพื่อเปิด task manager หาโปรแกรมที่เปิดอยู่ หรือก็คือโปรแกรมที่ใช้ควบคุมการ์ดจอที่จำเป็นต่อการเล่นเกม ถ้าไดรฟ์เวอร์คุณตกรุ่น จะส่งผลมหาศาลตอนเล่นเกม เพราะไดรฟ์เวอร์รุ่นใหม่ๆ จะถูกปรับแต่งมาเพื่อเกมใหม่ๆ โดยเฉพาะ เพราะงั้นให้พยายามอัพเดทไดรฟ์เวอร์อยู่เสมอ โดยดาวน์โหลดจากเว็บ Nvidia, AMD หรือ Intel แล้วแต่ยี่ห้อที่คุณใช้ ลองเข้าไปอ่านวิธีการอัพเดทไดรฟ์เวอร์การ์ดจอของ Windows 7 ของเราดู จะได้รู้ขั้นตอนโดยละเอียด ถ้าอยากเล่นเกมให้เต็มประสิทธิภาพ ก็ต้องปรับลด graphical settings หรือค่าการแสดงภาพ ถึงภาพจะไม่คมชัดจับใจ แต่จะทำให้คุณทวงคืน FPS มาได้มหาศาล ทำให้เล่นลื่นไหลขึ้นอีกเยอะ ต่อไปนี้คือ settings ในเมนู Graphic Options ของเกม ที่ปรับแล้วจะเห็นผลทันตา  Resolution - เกมจะสวยคมชัด ถ้าใช้ resolution สูงสุดที่จอคุณรองรับ แต่ลดลงมาหน่อยจะช่วยเพิ่ม FPS ได้อีกเยอะ ภาพอาจดูเหลี่ยมขึ้นถนัดตา แต่รับรองว่าเล่นไหลไร้รอยต่อ ถือว่าเป็นค่าที่ปรับแล้วช่วยได้เยอะที่สุด เช่น พอเปลี่ยนจาก 1920×1080 เป็น 1600×900 จะทำให้เพิ่ม FPS ได้ถึง 20% เลยทีเดียว Anti-aliasing (AA) - เป็นเทคนิคช่วยให้ขอบของวัตถุต่างๆ ในเกมดูเนียน เป็นธรรมชาติขึ้น ปกติตัวเลือก AA มีหลายแบบ (MSAA, FSAA และอื่นๆ) แต่ไม่ว่าอันไหนก็เป็นภาระให้เกมทั้งนั้น ลองปิด AA แล้วเล่นเกมดู ถ้าลื่นไหลดีแล้วค่อยใช้ AA บ้าง โดยเริ่มจาก FXAA ก่อน ถ้ามีให้เลือก เพราะเป็น AA solutions ต่ำสุด หรือยึดที่ 2X หรือ 4X ไว้ Texture Quality - ถ้าเกมมีกระตุกบ้าง (คนละอย่างกับเฟรมเรตต่ำ) ให้ลองลด texture quality (ความละเอียดของพื้นผิว) ลง โดยเฉพาะตอนเล่นเกมใหม่ๆ แต่การ์ดจอที่ใช้นั้นเก่า Shadow Quality - อยากได้แสงเงาสมจริงก็ต้องแลกด้วยเกมอืดๆ แต่ถ้าเบื่อเต็มทีก็ต้องลด shadow quality (ความละเอียดของแสงเงา) ลง ช่วยได้เยอะเลย V-Sync - ใช้ล็อค vertical sync กับ refresh rate ของหน้าจอ บังคับเกมให้ใช้ frame rate ต่ำๆ ไปโดยปริยาย ถ้าปิด setting นี้จะทำให้เกมทำงานเร็วขึ้นอีกเยอะ แต่ระวัง screen tearing หรือปัญหาภาพขาดระหว่างเล่นเกม บางเกมปล่อยออกมาหลายเวอร์ชั่น เช่น 32-bit กับ 64-bit หรือเวอร์ชั่นที่รองรับการ์ดจอต่างๆ อย่าง DirectX 11 ขึ้นไป ให้คุณลองเล่นดูหลายๆ แบบ ว่าเวอร์ชั่นไหนเล่นในคอมคุณลื่นไหลที่สุด  ตอนนี้การ์ดจอส่วนใหญ่เป็นของ 2 ค่ายใหญ่ด้วยกัน คือ Nvidia กับ AMD บางเกมก็ต้องใช้การ์ดจอเฉพาะ แต่ค่ายเกมก็มักปล่อย patch มาแก้ปัญหาการเล่นที่เกิดจากการ์ดจอไม่ตรงยี่ห้อ ยังไงลองเข้าเว็บบอร์ดหรือเว็บค่ายเกมดู เผื่อจะมีข้อมูลเพิ่มเติม คอมบางเครื่อง โดยเฉพาะแล็ปท็อป จะมีทั้งการ์ดจอออนบอร์ดและการ์ดจอแยก เลยทำให้โปรแกรมอาจเลือกใช้การ์ดจอออนบอร์ดที่สเปคต่ำกว่าแทน   ไดรฟ์เวอร์ของการ์ดจอ Nvidia จะมาพร้อมโปรแกรม Nvidia Control Panel ใช้เปลี่ยนค่าให้โปรแกรมใช้การ์ดจอ Nvidia แทนได้ โดยเปิด Control panel คลิกขวาที่ว่างในหน้า desktop แล้วคลิก “NVIDIA Control Panel” ทางซ้ายให้คลิก “Manage 3D Settings” ในกรอบหลักให้คลิก tab “Global Settings” แล้วตั้ง “Preferred graphics processor” ที่ขยายลงมาเป็น “High-performance NVIDIA processor” แล้วปิดหน้าต่างได้เลย เพื่อเปลี่ยน settings การ์ดจอของทุกโปรแกรม  ลองเช็คใน settings ของเกมดู ว่าใช้การ์ดจอไหนเป็น display driver หลัก ถ้าคุณติดตั้งการ์ดจอไว้มากกว่าหนึ่ง ให้เปลี่ยน setting นี้ไปใช้การ์ดจอที่แรงกว่า เท่านี้ก็หมดปัญหา คุณตั้งค่าให้ BIOS ปิดการใช้งานการ์ดจอออนบอร์ดได้ ลองอ่านคู่มือของคอมหรือเข้าเว็บยี่ห้อที่ใช้ดู จะได้รู้ขั้นตอนการปิด integrated graphics card โดยละเอียด บางทีคอมของคุณก็ไม่รองรับเกมที่อยากเล่น หรือเล่นได้แต่อืดแถมภาพแตกกระจาย แบบนี้ต้องหา mod หรือตัวช่วยมาลงให้เล่นได้ดีกว่าเดิม ก่อนลงอย่าลืมอ่านรีวิวตอนบอร์ดเกม จะได้แน่ใจว่าดีจริงไหม และต้องติดตั้งยังไง พวกเว็บเกมหรือบอร์ดเกมต่างๆ รวมถึงเว็บรวมเกมอย่าง Steam หรือ GOG จะมีพื้นที่ให้คอเกมมาพูดคุยปรึกษาปัญหากัน คุณดูแนวทางแก้ปัญหาในนี้ได้ รวมถึงเช็คความต้องการระบบของเกม ยังไงลองค้นหาในกระทู้ต่างๆ ดู   บางทีผู้พัฒนาเองก็โพสต์เรื่องปัญหาต่างๆ ประกาศซ่อมบำรุงเซิร์ฟเวอร์ ไปจนถึงวิธีแก้ปัญหาต่างๆ ที่พบบ่อย เช่น ปรับแต่งค่าต่างๆ ในคอม อัพเดทระบบปฏิบัติการ หรือเช็คโปรแกรมอื่นที่ขัดกัน คุณอาจเจอผู้เล่นอื่นที่พบปัญหาเดียวกัน โดยมีคนเข้ามาตอบคำถามช่วยเหลือ หรือเขาอาจหาทางแก้เจอเองแล้วมาแบ่งปันกัน ถ้าคอมติดไวรัส จะถูกดึงเน็ตและความจำจนคอมอืดทันตา ถ้ากำจัดไวรัสไปได้แล้ว นอกจากจะเล่นเกมได้รวดเร็วทันใจ ยังช่วยเพิ่มความปลอดภัยให้คอมด้วย ไวรัสส่วนใหญ่มีวิธีลบได้ โดยใช้โปรแกรม antivirus ควบคู่ไปกับ Malwarebytes Anti-Malware และ AdwCleaner ที่เป็นโปรแกรมฟรี ยังไงลองศึกษาวิธีการเพิ่มเติมจากในเน็ตดู หลายเกมให้คุณเลือกได้ ว่าจะเล่นผ่านเซิร์ฟเวอร์หลัก หรือเลือกจากภูมิภาคใกล้เคียง แบบนี้ต้องเลือกที่อยู่ในประเทศหรือใกล้เคียงที่สุด จะได้ลด ping   ขั้นตอนจะต่างกันไป (มาก) ตามแต่ละเกม ให้หาตัวกรองตำแหน่งในหน้าต่างเลือกเซิร์ฟเวอร์ ดูตำแหน่งที่ชื่อหรือคำอธิบายเซิร์ฟเวอร์ (ตามภูมิภาค) หรือ region settings (ค่าภูมิภาค) ในเมนู matchmaking บางเกมแบบ multiplayer ก็เลือกภูมิภาคไม่ได้ และจะเชื่อมต่อเซิร์ฟเวอร์หรือผู้เล่นที่ใกล้ที่สุดโดยอัตโนมัติ ก่อนเล่นเกมออนไลน์ ให้ปิดโปรแกรมเปลือง bandwidth ให้หมด ทั้งโปรแกรมโหลดบิท เว็บฟังเพลง รวมถึงเบราว์เซอร์ต่างๆ พวกนี้ทำเกมคุณแลคได้ทั้งนั้น เพราะงั้นต้องปิดก่อนเริ่มเกม โดยเข้า System Tray หาโปรแกรมที่ทำงานอยู่เบื้องหลัง ถ้ามีคนในบ้านสตรีมวีดีโออยู่อีกห้อง ก็กระทบต่อ ping ของคุณเต็มๆ ถ้าเป็นไปได้ให้เล่นเกมเวลาที่คนอื่นไม่ค่อยใช้เน็ต หรือเจรจาต่อรองขอให้เขาไปทำอย่างอื่นก่อน ถ้าคอมหรือเครื่องเกมต่อเน็ตผ่าน Wi-Fi อยู่ บางทีก็อืดหรือกระตุกได้ ถ้าเป็นไปได้ให้เสียบสาย Ethernet จากพอร์ท Ethernet ของคอมไปที่พอร์ท LAN ของเราเตอร์โดยตรง  สรุปเปลี่ยนมาต่อเน็ตสายตรงซะ ถ้าตอนนี้ใช้ Wi-Fi ถ้าแลคหนักผิดวิสัย ให้รีเซ็ตอุปกรณ์ต่อเน็ตก่อน อาจช่วยได้ หรือก็คือการตัดสัญญาณเน็ตชั่วครู่ ต้องปิดเกมก่อน เช็คให้ดีด้วยว่าไม่ได้มีคนใช้เน็ตอยู่   ถอดปลั๊กโมเด็มและเราเตอร์ ถ้าใช้แยกกัน ทิ้งไว้ 30 วินาที เสียบปลั๊กโมเด็มแล้วเปิดเครื่องรอไฟติดนิ่ง อาจจะต้องรอ 1 - 2 นาที เสียบปลั๊กเราเตอร์หลังโมเด็มไฟติดแล้ว (ถ้าใช้) รอประมาณ 1 - 2 นาทีเหมือนกัน ถ้าคอมติดไวรัสหรือแอดแวร์ จะมี process ต่างๆ ทำงานอยู่เบื้องหลัง คอยดูด bandwidth และความจำของคุณ เพราะงั้นต้องหมั่นอัพเดทโปรแกรม antivirus แล้วสแกนคอมร่วมกับ Malwarebytes Anti-Malware และ AdwCleaner (ฟรีทั้ง 2 โปรแกรม) บ่อยๆ ส่วนขั้นตอนโดยละเอียดให้ลองหาอ่านเพิ่มเติมในเน็ตดู ถ้าเราเตอร์คุณใช้ QoS (Quality of Service) controls ได้ ให้ใช้กำหนดว่า traffic ของเกมสำคัญที่สุด ขั้นตอนจะแตกต่างกันไปตามแต่ละเราเตอร์ แถมบางเราเตอร์ก็ไม่มีฟีเจอร์นี้   ค่าตั้งต้นของ QoS ส่วนใหญ่จะเน้นแชร์เน็ตให้เกมกับเบราว์เซอร์ ยังไงลองศึกษา settings ของเราเตอร์ที่ใช้เพิ่มเติมดู ลองอ่านวิธีการเข้าหน้าปรับแต่งเราเตอร์ของเราดู จะได้รู้ขั้นตอนการเปิดหน้า configuration ของเราเตอร์ ปกติถ้ามี QoS ส่วนของ settings จะอยู่ในหัวข้อ "Traffic" ถ้าคุณใช้ Wi-Fi แต่ไม่ได้อัพเกรดเราเตอร์มา 2 - 3 ปี ถ้าเปลี่ยนเราเตอร์ใหม่สัญญาณจะเสถียรกว่า ลองศึกษารายละเอียดของเราเตอร์รุ่นต่างๆ จากในเน็ตดู แต่ต้องเลือกที่มี QoS controls จะได้แชร์เน็ตส่วนใหญ่ให้ traffic ของเกมที่เล่น อาจจะไม่ต้องถึงขั้นนั้น แต่ถ้าทำได้ก็จะเล่นเกมมันส์กว่าเดิมเยอะ ถ้าไม่ได้ติดตามมาพักใหญ่ ให้กลับไปสำรวจแพ็คเกจรายเดือนปัจจุบัน เดี๋ยวนี้เน็ตแรงๆ ในราคาย่อมเยาก็มี บางทีค่ายเน็ตที่ใช้อาจคัดกรอง traffic ของคุณก่อนไปถึงปลายทาง ทำให้ ping เยอะ ถึงจะเล่นเซิร์ฟเวอร์ใกล้ๆ ก็ไม่ช่วย แบบนี้ต้องลองเล่นผ่าน VPN เผื่อจะช่วยลด ping จะได้เสถียรจากคอมคุณไปถึงเซิร์ฟเวอร์เกม   VPN ไม่ได้ช่วยร่นระยะทางระหว่างคอมกับเซิร์ฟเวอร์ ถ้ายังเล่นเซิร์ฟเวอร์นอกอยู่ VPN ก็แค่ช่วยได้ในระดับหนึ่ง ต้องพึ่งเน็ตแรงๆ อยู่ดี บางที VPN อาจเพิ่ม ping ด้วยซ้ำ เพราะเป็นอีกด่านที่ traffic ต้องผ่าน VPN จะมีประโยชน์ก็ต่อเมื่อค่ายเน็ตดัก traffic หรือเปลี่ยนเส้นทางข้อมูลเท่านั้น ลองอ่านวิธีการเชื่อมต่อ VPNของเราดู จะได้รู้ขั้นตอนการเลือกและเชื่อมต่อผ่าน VPN ถ้าคอมดีๆ ก็น่าจะรีดพลังออกมาได้อีก โดยเพิ่ม clock speed และกระแสไฟที่ใช้ หรือก็คือการ "overclock" แต่ก็เป็นวิธีที่เสี่ยงอยู่เหมือนกัน ถ้าเพิ่มกระแสไฟฟ้ามากเกินไป อาจทำชิ้นส่วนภายในของคุณไหม้ได้ แต่ถ้าฝืนกดดันคอมสักหน่อย จะเห็นเลยว่าคอมทำงานเร็วขึ้นอีกเยอะ จะ overclock ให้ได้ดีๆ ต้องมีระบบระบายอากาศชั้นยอด ที่สำคัญคือเช็คก่อน เพราะไม่ใช่ทุกอุปกรณ์ที่ overclock ได้  ถ้าจะ overclock การ์ดจอ ให้ลองค้นหาวิธีการเพิ่มเติมในเน็ต โดยอ้างอิงจากรุ่นที่ใช้ ถ้าจะ overclock CPU ก็ต้องทำวิธีเดียวกัน มีหลายโปรแกรมเลย ที่เพิ่มประสิทธิภาพให้คอมเพื่อใช้เล่นเกมโดยเฉพาะ โดยหยุดการทำงานของโปรแกรมต่างๆ ที่เบื้องหลังไป รวบรวมไฟล์และโฟลเดอร์ต่างๆ ของเกมเข้าด้วยกัน รวมถึงวิธีการอื่นๆ ที่ทำให้คอมทำงานได้เต็มประสิทธิภาพที่สุด แต่ถ้าปกติคุณหมั่นปิดโปรแกรมที่ไม่เกี่ยวข้อง รวมถึงจัดระเบียบฮาร์ดไดรฟ์เป็นประจำอยู่แล้ว ก็ไม่ต้องทำอะไรมากมาย โปรแกรมประเภทนี้ที่คนนิยมใช้กันก็คือ  Razer Cortex Game Gain ถ้าใช้คอมเครื่องเดิมมานานเต็มที ลองยกเครื่องสักที แล้วจะรู้ว่าคุ้มค่า   RAM - เกมส่วนใหญ่สมัยนี้ต้องการ RAM 4 GB ขึ้นไป แต่ถ้า 8 GB ได้จะดีมาก ปกติ RAM ก็ไม่แพงอยู่แล้ว แถมซื้อมาติดตั้งเพิ่มเติมได้ง่ายกว่าที่คุณคิด ยังไงลองอ่านรายละเอียดเพิ่มเติมในเน็ตดู Video Card (การ์ดจอ) - อีกวิธีที่จะทำให้คุณเล่นเกมลื่นไหลและมันส์ขึ้นอีกเยอะ ก็คืออัพเกรดการ์ดจอ การ์ดจอใหม่ค่อนข้างแพง แต่ซื้อแค่รุ่นกลางๆ ก็เห็นความต่างแล้ว โดยเฉพาะถ้าไม่ได้อัพเกรดมานาน ให้ศึกษารายละเอียดในเน็ตเพิ่มเติมเช่นกัน CPU - เดี๋ยวนี้ CPU เก่าหน่อยก็ไม่ค่อยเป็นปัญหากับการเล่นเกมเท่าไหร่ แต่ถ้าคอมที่ใช้นั้นเก๋ากึ้กเกินเยียวยา ก็คงถึงเวลาต้องยกเครื่องเป็น quad-core processor แต่นี่ถือเป็นวิธีอัพเกรดคอมที่ยุ่งยากที่สุด เพราะมักต้องเปลี่ยนเมนบอร์ดใหม่เลย (รวมถึง RAM) ยังไม่นับว่าต้องลง Windows ใหม่ด้วย ก่อนจะเปลี่ยนแปลงอะไร ขอให้ศึกษาข้อมูลก่อนดีที่สุด
อย่าเปิดโปรแกรมอื่นที่ไม่จำเป็นต่อการเล่นเกม. อัพเดทไดรฟ์เวอร์การ์ดจอ. ปรับลด settings ของเกม. ลดเวอร์ชั่นเกมให้สัมพันธ์กับคอมหรือไดรฟ์เวอร์ที่ใช้. ปิดการใช้งานการ์ดจอออนบอร์ด (integrated graphics card). หา mod เพิ่มประสิทธิภาพในการเล่นเกมจากในเน็ต. เข้าบอร์ดเกม. สแกนหาไวรัสและมัลแวร์. เลือกเล่นเซิร์ฟเวอร์ในประเทศหรือใกล้เคียง. ปิดโปรแกรมต่างๆ ในคอมที่เปลือง bandwidth. มีอุปกรณ์อื่นแชร์เน็ตอยู่หรือเปล่า. ต่อคอมหรือเครื่องเกมกับเราเตอร์ผ่านสาย Ethernet โดยตรง. รีเซ็ตโมเด็ม. สแกนมัลแวร์ในคอม. เปิดใช้ QoS ในเราเตอร์ (ถ้ามี). อัพเกรดเราเตอร์บ้าง. อัพเกรดแพ็คเกจเน็ต. เล่นผ่าน VPN. ลอง overclock คอม. ลองใช้โปรแกรม PC optimizer. อัพเกรดคอม.
https://www.wikihow.com/Reduce-Game-Lag https://www.wikihow.com/Reduce-Game-Lag https://www.wikihow.com/Reduce-Game-Lag
Increasing FPS and Performance Reducing Ping Optimizing Your Computer Hardware